ფუტიეთი

ფუტიეთი — სოფელი საქართველოში, ამბროლაურის მუნიციპალიტეტის სხვავის ადმინისტრაციულ ერთეულში (რაჭა-ლეჩხუმისა და ქვემო სვანეთის მხარე).

ფუტიეთი ამბროლაურის მუნიციპალიტეტის ყველაზე მაღალი სოფელია. მდებარეობს რაჭის ქედის ჩრდილოეთ კალთაზე, მდინარე კრიხულის (რიონის მარცხენა შენაკადი) ზემოწელში (კრიხულის ძირითადი მდგენელის მდ. ჭალის სათავეებთან), ზღვის დონიდან 1250 მ-ზე, ამბროლაურიდან 15 კმ-ში.

 ისტორია 
წერილობით წყაროებში სოფელი პირველად იხსენიება 1578 წლის საბუთში „დავთარი ქუთათისის საყდრის გამოსავალი ბეგრისა“ ფუტეთის სახელით, ხოლო 1731 წელს დაწერილ ამგვარსავე შეწირულობის წიგნში — ფუტიეთის ფორმით.ცხადაია პ., ჯოჯუა ვ., რაჭის გეოგრაფიული სახელწოდებანი, ტომი III, თბ., 2010. — გვ. 38. XVIII საუკუნის შუა წლებისთვის სოფელი რაჭის ერისთავთა ხელში იყო. იმერეთის მეფე სოლომონ I-ის მიერ ქუთაისის საეპისკოპოსო კათედრის აღდგენის შემდეგ (1759) სოფელი კვლავ საქუთათლო გახდა.სოსელია ო., [https://dspace.nplg.gov.ge/bitstream/1234/529838/1/NarkvevebiFeodaluriXanisDasavletSaqartvelos_1973_Naw_I.pdf ნარკვევები ფეოდალური ხანის დასავლეთ საქართველოს სოციალურ-პოლიტიკური ისტორიიდან
(სათავადოები), ტ. I], თბ., 1973. — გვ. 76.

ფუტიეთში იდგა 1876-1878 წლებში ეპისკოპოს გაბრიელის თაოსნობით ბერძენი ოსტატის გიორგი ილიანოვის მიერ აგებული ღვთისმშობლის ქვითკირის ეკლესია,კეზევაძე მ., ეგზარქოსობისდროინდელი რაჭის ეკლესიები და მღვდლები. ქუთაისი, 2005. — გვ. 12. რომელიც დაინგრა რაჭის 1991 წლის მიწისძვრის დროს. სოფლის მახლობლად არის ძველი ნამონასტრალი.გობეჯიშვილი ვ., რაჭის მონასტრები. თბ., 2006. — გვ. 60-61.

დემოგრაფია
2014 წლის აღწერის მონაცემებით სოფელში ცხოვრობს 18 ადამიანი.

 აღწერის წელი  მოსახლეობა  კაცი  ქალი 2002  19  8  11 2014   18  9  9

ლიტერატურა

სქოლიო

კატეგორია:ამბროლაურის მუნიციპალიტეტის სოფლები